༄༅།། ཨེ་མ་བླ་མ་དཀོན་མཆོག ཐུགས་རྗེའི་སྤྱན་གྱི་གཟིགས་ཤིག ཁམས་གསུམ་སེམས་ཅན་ཐམས་ཅད།
དང་པོ་སྐྱེ་བའི་དུས་སུ། མི་གཙང་སྦུབ་ན་གནས་ཀྱང་། མི་གཙང་དྲི་མས་མ་གོས། མྱུ་གུ་གསར་བ་འདི་བཞིན།
འདམ་ཀྱི་སྦུབ་ན་གནས་ཀྱང་། འདམ་ཀྱི་དྲི་མས་མ་གོས། སྔོ་ལྗང་ཟིལ་བ་ཕྲོམ་མེ། ལྟས་ན་མིག་ལ་མཛེས་པ།
55

རྒྱུ་རྐྱེན་རྟེན་འབྲེལ་ལས་བྱུང་། དལ་བརྒྱད་འབྱོར་བཅུ་ལྡན་པའི། མི་ལུས་རིན་ཆེན་འདི་ཡང་། སྔོན་སྨོན་ཚོགས་གཉིས་བསགས་པ།
རྟེན་འབྲེལ་ལུགས་འབྱུང་དབང་གིས། ཕ་མའི་འདུ་འཕྲོད་རྟེན་ལས། ལུས་ཀྱི་འབྱུང་ཁམས་ཆགས་ལ། མེར་མེར་ནུར་ནུར་གོར་
གོར། དབང་བོ་སྒོ་ལྔ་ཚང་བ། དྲོད་དང་ཟས་བཅུད་བརྟེན་ནས། མི་གཙང་འདམ་དུ་གནས་ཀྱང་། ནམ་ཞིག་ཟླ་དགུ་ཚང་སྐབས། མ་
ཡི་ལུས་ཀྱི་འཕྲུལ་འཁོར། དབང་མེད་ལས་རླུང་འཁྲུགས་ནས། སྐད་ཅིག་འགོ་འཇུག་བསྒྱུར་ཏེ། མི་གཙང་སྦུབ་ལས་གྲོལ་འོང་།
དག་བྱེད་ཆུ་ཡི་ལྷ་མོའི། བདུད་རྩི་ཆབ་ཀྱི་ཁྲུས་གསོལ། སྲབ་འཇམ་ལྷ་ཡི་ན་བཟའ། པཉྩ་ལི་ཀ་གསོལ་ནས། བཅུད་ལྡན་མ་ཡི་ནུ་
ཀཱི་ལ་ཀརྨ་ཤིསྟྲ།

ར ཞལ་ གཉིས གདམས།
༄༅།། འོ། དཀར་གསུམ་འོ་མའི་རྒྱ་མཚོ། མངར་གསུམ་ཀ་ར་སྦྲང་རྩི། ཅི་དགར་ལོངས་སུ་སྤྱོད་ནས། དྲིན་ལྡན་མ་ཡི་བསྐྱེད་
སྲིང་། ན་ཚོད་དར་ལ་བབ་ནས། གཞོན་ནུ་ཤ་རྒྱས་ཁྲག་རྒྱས། རྩལ་དྲུག་ལུས་ལ་རྫོགས་ནས། ཆོས་སྲིད་ཉི་ཟླའི་དཀྱིལ་འཁོར། གང་
འདོད་རང་ལ་རག་ལས། ཡ་རབ་ལས་སྨོན་ལྡན་པ། ཚོགས་གཉིས་འབྲས་བུ་ཡོད་ན། མ་རིག་ལས་ཉོན་མུན་པ། ཡེ་ཤེས་སྣང་པའི་
སྒྲོན་མེས། སྐད་ཅིག་ཉིད་ལ་བསལ་ནས། ཁམས་གསུམ་རིགས་དྲུག་སེམས་ཅན། དྲིན་ལྡན་ཕ་མ་འདི་རྣམས། འཁོར་བའི་འདམ་
ལས་དྲངས་ནས། ཐབས་མཁས་ཐུགས་རྗེའི་སྟོབས་ཀྱིས། སྡུག་བསྔལ་ཀུན་དང་བྲལ་བ། མ་འབད་ལྷུན་གྱི་གྲུབ་འོང་། ཞེས་པ་འདི་
57

ཡང་འོད་གསལ་མཐོང་གྲོལ་གླིང་ནས་བོད་མེ་གླང་ལོ་ཟླ་༡ཚེས་༣ལ་མགོ་ཚྭའི་བླ་རྒན་མཐའ་གནས་པས་འཕྲལ་དུ་བྲིས་པའོ།།